Paterna celebra una multitudinària i emotiva ofrena en honor a la Geperudeta amb la desfilada de les díhuit falles de la ciutat
19/03/2024

# Paterna celebra una multitudinària i emotiva ofrena en honor a la Geperudeta amb la desfilada de les díhuit falles de la ciutat

[![Paterna celebra una multitudinaria y emotiva ofrenda en honor a la Geperudeta con el desfile de las dieciocho fallas de la ciudad](/images/noticias/2024/03/9426/9426_lg.jpg)](/images/noticias/2024/03/9426/9426_lg.jpg)

19.03.2024

Com a novetat enguany, al voltant de 3.000 fallers i falleres, alguns d'ells desfilant en família i que han participat en el lliurament de clavells rojos i blancs per a vestir el mantell de la Geperudeta, portaven un llaç daurat com a mostra de solidaritat amb l'Associació Aspanion

En l'equador de la celebració de les Falles, Paterna va acollir ahir un dels actes més emotius i multitudinaris com és l'Ofrena en honor a la Verge dels Desemparats, i l'itinerari dels quals va arrancar, a partir de les 17 hores, des de l'Avinguda Vicente Mortes fins a la Plaça del Poble.

D'aquesta manera, al voltant de 3.000 fallers i falleres, precedits pels seus respectius estendards de les díhuit comissions de la ciutat, van participar en el teixit del mantell de la Geperudeta amb el lliurament de rams de flors de clavells rojos i blancs durant l'ofrena.

Com a novetat enguany, el món faller paterner va decidir portar un llaç daurat durant la desfilada amb l'objectiu de visibilitzar el càncer infantil així com mostra de solidaritat amb l'Associació Aspanion.

La Casa regional de Castella-la Manxa “Rocinante” de Paterna va ser l'encarregada d'encapçalar l'entrada del tradicional acte faller per a donar pas, a continuació, a la resta de comissions falleres de la ciutat segons l'ordre establit per Junta Local Fallera enguany, obrint així la Falla Vicente Mortes i acabant amb la de Gran Teatre.

El moment més esperat davant les atentes mirades de centenars de veïns i veïnes que es van congregar en la Plaça del Poble així com de la resta de la comitiva fallera i membres de l'equip de govern, va ser l'arribada de les Falleres Majors de Paterna, Sheila Díaz i Vera Niñerola els qui no van poder evitar les llàgrimes d'emoció. També van fer l'entrada les seues respectives Corts d'Honor i les Falleres Majors de Paterna corresponents als cinc anys anteriors.

Finalment, les màximes representants de les Falles de Paterna 2024 van estar acompanyades per l'Alcalde de Paterna, Juan Antonio Sagredo i la Presidenta de la Junta Local Fallera, Amparo Giménez per a clausurar aquest solemne acte ple de devoció a la Verge dels Desemparats